武隆縣 (幽州)

武隆縣，唐如意元年析安次縣置，屬幽州范陽郡。景雲元年改名會昌縣，天寶元年更名永清縣『幽州范陽郡，大都督府。本涿郡，天寶元年更名。土貢：綾、綿、絹、角弓、人葠、栗。戶六萬七千二百四十三，口三十七萬一千三百一十二。縣九。有府十四，曰呂平、涿城、德聞、潞城、樂上、清化、洪源、良鄉、開福、政和、停驂、柘河、良杜、咸寧。城內有經略軍，又有納降軍，本納降守捉城，故丁零川也。西南有安塞軍，有赫連城。有宗王、乾澗、殄寇三鎮城，召堆、車坊、蒿城、河旁四戍。薊，望。天寶元年析置廣寧縣，三載省。有鐵。有故隋臨朔宮。幽都，望。本薊縣地。隋於營州之境汝羅故城置遼西郡，以處粟末靺鞨降人。武德元年曰燕州，領縣三：遼西、瀘河、懷遠。土貢：豹尾。是年，省瀘河。六年自營州遷于幽州城中，以首領世襲刺史。貞觀元年省懷遠。開元二十五年徙治幽州北桃谷山。天寶元年曰歸德郡。戶二千四十五，口萬一千六百三。建中二年為朱滔所滅，因廢為縣。廣平，上。天寶元年析薊置，三載省，至德後復置。潞，上。武德二年自無終徙漁陽郡於此，置玄州，領潞、漁陽，幷置臨泃縣。貞觀元年州廢，省臨泃、無終，以潞、漁陽來屬。武清，上。本雍奴，天寶元年更名。永清，緊。本武隆，如意元年析安次置，景雲元年曰會昌，天寶元年更名。安次，上。良鄉，望。聖曆元年曰固節，神龍元年復故名。有大防山。昌平。望。北十五里有軍都陘。西北三十五里有納款關，即居庸故關，亦謂之軍都關。其北有防禦軍，古夏陽川也。有狼山。』《新唐書》卷三十九　志第二十九／地理三／河北道／河北採訪使／幽州范陽郡「永清　如意元年，分安次縣置武隆縣。景雲元年，改為會昌縣。天寶元年，改為永清。」，《舊唐書》卷三十九　志第十九／地理二／十道郡國　二／河北道／幽州大都督府。在今河北省永清縣。

註釋

Category:唐朝縣份